
R E F E R A T

privind completarea şi modificarea HCL-ului nr. 114/2007 şi a contractului de asociere încheiat între Municipiul Timişoara si clubul sportiv Universitatea Handbal Club Municipal Politehnica-Izometal Timişoara şi aprobarea contribuţiei Municipiul Timişoara pentru anul 2009 pentru sprijinul activităţii sportive a echipei
      
Conform procesului verbal cu nr. SC2009 - 2027/04.02.2009, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de clubul sportiv Universitatea Handbal Club Municipal Politehnica-Izometal Timişoara, echipă asociată cu Municipiul Timişoara conform HCL 114/ 03.04.2007.

 Echipa de handbal masculin a activat în ediţia de campionat 2007 – 2008 în Liga naţională, unde s-a clasat în final pe locul 1.

În competiţia europeană „Cupa Challenge” echipa s-a calificat în sferturi de finală, fiind prima echipă de club în ultimii 15 ani, care se califică în „primăvara europeană”.

În campionatul intern, liga naţională, ediţia 2008 – 2009. formaţia se situaează pe locul 6 după 10 etape de campionat.


Clubul sus menţionat a organizat în perioada 27-29 august împreună cu partenerii tradiţionali o manifestare de foarte mare anvergură „Cupa Politehnica” unde s-a acordat şi trofeul „Cupa Municipiului Timişoara”.



În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus ca sprijinul financiar alocat echipei sus menţionate pe anul bugetar 2009 sa fie de  400.000 lei, fapt însuşit prin semnătură de reprezentantul clubului sportiv Universitatea Handbal Club Municipal Politehnica-Izometal Timişoara, prezent la analiză.
 
Menţionăm că sprijinul financiar, pe anul bugetar 2009, alocat clubului sportiv Universitatea Handbal Club Municipal Politehnica-Izometal Timişoara va fi stipulat prin act adiţionalul nr. 2, anexă la contractul de asociere aferent HCL 114/ 03.04.2007.


De asemenea, având în vedere modificarea componenţei Consiliului Local al Municipiului Timişoara în urma alegerilor locale din anul 2008, propunem înlocuirea domnului consilier Tucu Dumitru, care nu mai este membru al CLT, cu un alt consilier local, care să facă parte din Consiliul de Administraţie al clubului sportiv Universitatea Handbal Club Municipal Politehnica-Izometal Timişoara conform art.2 din HCL 114/2007. Menţionăm că celălalt reprezentant al CLT în Consiliul de Administraţie al clubului sportiv Universitatea Handbal Club Municipal Politehnica-Izometal Timişoara este domnul consilier Ciuhandu Ovidiu.


Având în vedere adresa nr. SC2009 – 002792/13.02.2009 prin care se solicită  modificarea numelui echipei din cauza retragerii finanţatorului principal, grupul de firme Izometal – Confort, propunem modificarea articolului 4, pct. 4.2, subpct. 4.2.4. din contractul de asociere aprobat prin HCL 114/ 03.04.200, astfel:



“ Să  folosească  denumirea de CS UNIVERSITATEA POLITEHNICA MUNICIPAL TIMISOARA”.
Violeta Mihalache                                                                                                       Smaranda Haracicu                                                                                                   

